Diari Oficial de la Generalitat Valenciana


Sumari del DOGV 3744, del 08-05-2000 (2000/2844)

Notificació de resolució de recurs d'alçada. Expedient número 333/1999.
-----------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2844


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució de recurs d'alçada. Expedient número 333/1999. [2000/X2844]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Mª Cruz Ballesta Lorenzo, carrer d'Antonio Cutillas núm. 3-3r-B (03592 Redován), la Resolució del recurs d'alçada amb el número de referència interna 333/1999.
  
Resolució
  
Examinat el recurs d'alçada formulat per la senyora María Cruz Ballesta Lorenzo, contra la resolució del Servei Territorial d'Arquitectura i Habitatge d'Alacant, en l'expedient de construcció número 03/1M/077/92 (DP 81/1998).
  
Antecedents de fet
  
1. La senyora Mª Cruz Ballesta Lorenzo presentà un escrit en el qual notificava la interposició d'un recurs contenciós administratiu contra la Resolució d'aquesta Direcció General d'Arquitectura i Habitatge, de data 15 d'abril de 1999, en l'expedient sancionador VP 81/1998 del Servei Territorial d'Arquitectura i Habitatge d'Alacant, i sol·licitava la suspensió de la resolució d'aquest organisme de data 11 d'agost de 1998.
  
2. El Servei Territorial d'Arquitectura i Habitatge dictà una resolució el 14 de juny de 1999 i acordà la no-procedència de la suspensió sol·licitada.
  
3. Contra aquesta resolució interposa dins del termini i en la forma escaient un recurs d'alçada la senyora María Cruz Ballesta Lorenzo, amb les al·legacions que consten en aquest i que es donen ací per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPA), modificada per la Llei 4/1999, de 13 de gener, com pel que estableix el Decret 85/1999, de 30 de juliol, del Govern Valencià.
  
2. El que disposen els articles 107, 110, 114 i 115 de la LRJAP, quant a l'admissió i tramitació del recurs d'alçada.
  
3. Sol·licita la recurrent la suspensió de l'acte administratiu objecte del contenciós administratiu, per entendre que aquesta s'ha d'acordar segons l'article 111 de la Llei 30/1992, modificada per la Llei 4/1999, de 13 de gener.
  
El recurs ha de ser desestimat ja que la sol·licitud de suspensió de la part dispositiva de la resolució del Servei Territorial d'Arquitectura i Habitatge de data 11 d'agost de 1998, l'expedient de la qual es troba actualment en procés contenciós administratiu, s'ha d'efectuar davant la Sala o Jutjat d'aqueixa jurisdicció, ja que l'article 111 de la llei esmentada 30/1992, ve referit exclusivament a l'acord de suspensió per part de l'òrgan administratiu competent per a resoldre quan encara no s'ha posat fi a la via administrativa, situació que no es dóna en aquest cas en haver finalitzat aquesta. Per la qual cosa, pertoca la confirmació de la resolució del Servei Territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i tota altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs d'alçada formulat per la senyora María Cruz Ballesta Lorenzo, contra la Resolució del Servei Territorial d'Arquitectura i Habitatge d'Alacant, de data 14 de juny de 1999, que queda confirmada.
  
Contra aquesta resolució que posa fi a la via administrativa, es podrà interposar un recurs contenciós administratiu, davant el Jutjat Contenciós Administratiu d'Alacant, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 13 d'octubre de 1999.- El director general d'Arquitectura i Habitatge: José María García Zarco.